«alikonline.ir» - «Կարգաւորել աղբահանութեան խնդիրը, ստեղծել աղբի տեսակաւորման եւ էկոլոգիական վերամշակման տնտեսութեան». սա ՀՅԴ աւագանու ընտրութիւնների պլատֆորմի դրոյթներից մէկն է: Սեպտեմբերի 11-ին Հ.Յ. Դաշնակցութեան Երեւանի աւագանու երիտասարդ թեկնածուներ՝ Արաբկիր վարչական շրջանից առաջադրւած Ազատուհի Սիմոնեանը եւ Աջափնեակ վարչական շրջանից առաջադրւած Արգիշտի Գէորգեանը նախաձեռնել էին աղբի հաւաքագրում եւ տեսակաւորում: Նախաձեռնութեանը միացան ՀՅԴ Հայաստանի Երիտասարդական միութիւնն ու ՀՅԴ աւագանու թեկնածուներ Լուսինէ Քարամեանը, Նանէ Հայրապետեանը եւ Սօսէ Մուրադեանը: